**สัญญาการเป็นนักศึกษาเพื่อศึกษาวิชาเภสัชศาสตร์**

สัญญาทำที่ มหาวิทยาลัยมหิดล

วันที่.......... เดือน............................... พ.ศ. ................

โดยที่รัฐบาลมีเจตจำนงมุ่งหมายที่จะให้นักศึกษาวิชาเภสัชศาสตร์ทุกคนทำงานหรือรับราชการ สนองความต้องการของประเทศชาติภายหลังสำเร็จการศึกษาแล้ว และในการนี้เป็นหน้าที่ของมหาวิทยาลัยมหิดล  
สำนักงานข้าราชการพลเรือน และคณะกรรมการพิจารณาจัดสรรนักศึกษาเภสัชศาสตร์ผู้สำเร็จการศึกษา  
ไปปฏิบัติงานในส่วนราชการหรือองค์การของรัฐบาลต่าง ๆ ซึ่งคณะรัฐมนตรีได้แต่งตั้งขึ้นเพื่อจัดสรรนักศึกษาวิชาเภสัชศาสตร์เข้าทำงานหรือรับราชการสนองความต้องการของประเทศชาติที่จะดำเนินการให้สำเร็จผล  
สมความมุ่งหมายดังกล่าว

ข้าพเจ้า............................................................................................................................................

เกิดเมื่อวันที่.................................................. อายุ...........ปี ตั้งบ้านเรือนอยู่เลขที่.......................หมู่ที่.......... ตรอก/ซอย...................................... ถนน............................................. ตำบล/แขวง...........................................

อำเภอ/เขต.............................................. จังหวัด..................................................... รหัสไปรษณีย์...................โทรศัพท์....................................................... เลขบัตรประจำตัวประชาชน............................................................

ชื่อบิดา........................................................................... ชื่อมารดา......................................................................  
เป็นผู้หนึ่งซึ่งประสงค์จะเข้าศึกษาวิชาเภสัชศาสตร์เพื่อสนองความต้องการของประเทศชาติ ตามเจตจำนงของรัฐบาลดังกล่าวข้างต้น

ข้าพเจ้าจึงขอทำสัญญาให้ไว้แก่มหาวิทยาลัยมหิดล ซึ่งต่อไปในสัญญานี้เรียกว่า “มหาวิทยาลัย”   
ดังมีข้อความต่อไปนี้

ข้อ 1 ข้าพเจ้าตกลงเข้าศึกษาวิชาเภสัชศาสตร์ที่มหาวิทยาลัยนี้ ตั้งแต่วันที่ทำสัญญาเป็นต้นไปจนกว่าจะสำเร็จการศึกษาตามหลักสูตรเภสัชศาสตรบัณฑิต

ในระหว่างที่ข้าพเจ้าศึกษาวิชาเภสัชศาสตร์ตามสัญญานี้ ข้าพเจ้ายินยอมประพฤติและปฏิบัติตามระเบียบ ข้อบังคับ หรือคำสั่ง ของมหาวิทยาลัยที่ได้กำหนดหรือสั่งการเกี่ยวกับการเป็นนักศึกษาวิชาเภสัชศาสตร์ ทั้งที่ได้ออกใช้บังคับอยู่แล้วก่อนวันที่ข้าพเจ้าลงนามในสัญญานี้และที่จะได้ออกใช้บังคับต่อไปในภายหน้าโดยเคร่งครัด และให้ถือว่าระเบียบ ข้อบังคับ หรือคำสั่งต่าง ๆ ดังกล่าวเป็นส่วนหนึ่งของสัญญานี้

ข้อ 2 ในระหว่างที่ข้าพเจ้าเข้าศึกษาวิชาตามสัญญานี้ ข้าพเจ้าจะตั้งใจและเพียรพยายามอย่างดีที่สุดในการศึกษาเล่าเรียน โดยจะไม่หลีกเลี่ยง ละเลย ทอดทิ้ง ยุติ หรือเลิกการศึกษาก่อนที่จะสำเร็จการศึกษาตามหลักสูตรดังได้ระบุไว้ในข้อ 1 ของสัญญานี้

ข้อ 3 ภายหลังจากที่สำเร็จการศึกษาตามหลักสูตรแล้ว ข้าพเจ้าตกลงยินยอมจะปฏิบัติการ  
ให้เป็นไปตามคำสั่งของสำนักงานคณะกรรมการข้าราชการพลเรือน และหรือคณะกรรมการพิจารณาจัดสรรนักศึกษาเภสัชศาสตร์ผู้สำเร็จการศึกษาไปปฏิบัติงานในส่วนราชการหรือองค์การของรัฐบาลต่าง ๆ ในการจัดสรรให้ข้าพเจ้าเข้ารับการศึกษาอบรมเพิ่มเติม ณ แห่งใด ๆ หรือเข้ารับราชการ หรือทำงานในสถานศึกษา ส่วนราชการ หรือหน่วยงานของรัฐแห่งใดทุกประการ และในกรณีที่สำนักงานคณะกรรมการข้าราชการพลเรือน และหรือคณะกรรมการพิจารณาจัดสรรนักศึกษาเภสัชศาสตร์ผู้สำเร็จการศึกษาไปปฏิบัติงานในส่วนราชการหรือองค์การของรัฐบาลต่าง ๆ สั่งให้ข้าพเจ้าเข้ารับราชการหรือทำงาน ข้าพเจ้าจะรับราชการหรือทำงานนั้นอยู่ต่อไปไม่น้อยกว่า**สองปี**ติดต่อกันไปนับตั้งแต่วันที่ได้กำหนดในคำสั่ง

- 2 –

แต่ถ้าภายหลังจากสำเร็จการศึกษาตามหลักสูตรแล้ว สำนักงานคณะกรรมการข้าราชการพลเรือน และหรือคณะกรรมการพิจารณาจัดสรรนักศึกษาเภสัชศาสตร์ผู้สำเร็จการศึกษาไปปฏิบัติงานใน  
ส่วนราชการหรือองค์การของรัฐบาลต่าง ๆ ได้ให้ข้าพเจ้าเข้ารับการศึกษาอบรมเพิ่มเติมตามความต้องการของกระทรวง ทบวง กรมใดต่อไปอีก แล้วเมื่อข้าพเจ้าได้ศึกษาอบรมเพิ่มเติมเสร็จแล้วหรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ข้าพเจ้ายินยอมเข้ารับราชการหรือทำงานตามที่สำนักงานคณะกรรมการข้าราชการพลเรือน และหรือคณะกรรมการพิจารณาจัดสรรนักศึกษาเภสัชศาสตร์ผู้สำเร็จการศึกษาไปปฏิบัติงานในส่วนราชการหรือองค์การของรัฐบาลต่าง ๆ สั่งให้เข้ารับราชการหรือทำงานนั้น โดยจะรับราชการหรือทำงานนั้นอยู่ต่อไปไม่น้อยกว่าสองปีติดต่อกันไปนับตั้งแต่วันที่ได้กำหนดในคำสั่ง แต่ถ้าเป็นการเข้ารับการศึกษาอบรมเพิ่มเติมในระหว่างที่รับราชการหรือทำงานตามคำสั่งในวรรคแรก เมื่อข้าพเจ้าได้ศึกษาอบรมเพิ่มเติมเสร็จแล้ว หรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ข้าพเจ้าจะยินยอมเข้ารับราชการหรือทำงานต่อไปจนครบกำหนดระยะเวลาไม่น้อยกว่าสองปี ทั้งนี้ ไม่นับระยะเวลาระหว่างเข้ารับการศึกษาอบรมเพิ่มเติมรวมคำนวณเข้าด้วย

ถ้าข้าพเจ้าไม่รับราชการหรือทำงาน ตามที่กล่าวในวรรคแรกหรือวรรคสอง แล้วแต่กรณีข้าพเจ้ายินยอมรับผิดชดใช้เงินให้แก่มหาวิทยาลัยเป็นจำนวน **250,000 บาท (สองแสนห้าหมื่นบาทถ้วน)**ภายในกำหนดเวลาที่มหาวิทยาลัยเรียกร้องให้ชำระ

ถ้าข้าพเจ้ารับราชการหรือทำงาน ไม่ครบกำหนดเวลาตามที่กล่าวไว้ในวรรคแรกหรือวรรคสอง แล้วแต่กรณี ข้าพเจ้ายินยอมรับผิดชดใช้เงินให้แก่มหาวิทยาลัยตามระยะเวลาที่ขาด โดยคิดคำนวณลดลงตามส่วนเฉลี่ยจากจำนวนเงินที่ต้องชดใช้ตามวรรคก่อน

ถ้าการที่ข้าพเจ้ามิได้เข้ารับราชการหรือทำงานตามความในวรรคสาม หรือออกจากราชการหรืองานก่อนครบกำหนดเวลาดังกล่าวในวรรคสี่ เป็นเพราะเหตุที่ข้าพเจ้าเจ็บป่วยหรือพิการ และสำนักงานคณะกรรมการข้าราชการพลเรือนได้พิจารณาแล้วเห็นว่าข้าพเจ้าไม่อาจหรือไม่สามารถที่จะรับราชการหรือทำงานได้ ข้าพเจ้าจึงจะไม่ต้องรับผิดตามที่ระบุไว้ในวรรคสามหรือวรรคสี่ แล้วแต่กรณี

ข้อ 4 เพื่อเป็นหลักประกันในการปฏิบัติตามสัญญานี้ ข้าพเจ้าจะจัดหาบุคคลที่มีคุณสมบัติซึ่งมหาวิทยาลัยเห็นสมควรทำสัญญาค้ำประกันข้าพเจ้า ภายในเวลาที่มหาวิทยาลัยกำหนด และในกรณีที่มหาวิทยาลัยเห็นสมควรให้ข้าพเจ้าเปลี่ยนผู้ค้ำประกัน ข้าพเจ้าจะปฏิบัติตามทุกประการ

ข้อ 5 ข้าพเจ้าสมัครใจที่จะเข้าร่วมศึกษาดูงานหรือฝึกปฏิบัติงานภายนอกคณะเภสัชศาสตร์ซึ่งเป็นส่วนงานหนึ่งของมหาวิทยาลัย ตามกำหนดของรายวิชาต่าง ๆ ซึ่งอยู่ในหลักสูตรเภสัชศาสตรบัณฑิตทั้งที่มีอยู่  
ในขณะนี้และที่จะมีขึ้นภายหน้า

ข้อ 6 ในการศึกษาดูงานหรือปฏิบัติงานตามข้อ 5 ข้าพเจ้าจะประพฤติปฏิบัติตามระเบียบ ข้อบังคับ ประกาศของคณะเภสัชศาสตร์ โดยเคร่งครัด ทั้งจะต้องใช้ความระมัดระวังในการปฏิบัติงานเพื่อให้สำเร็จ  
ตามจุดมุ่งหมายที่กำหนดไว้ ข้าพเจ้าจะไม่ก่อให้เกิดความเสียหายไม่ว่ากรณีใด ๆ แก่ตัวข้าพเจ้าและบุคคลอื่นในการศึกษาดูงานหรือฝึกปฏิบัติงานตามความในข้อ 5 หากข้าพเจ้าได้รับความเสียหายไม่ว่าจะเกิดจากการกระทำของข้าพเจ้าหรือจากบุคคลอื่น ไม่ว่าจะเป็นผลโดยตรง หรือต่อเนื่อง หรือที่เกี่ยวข้องกับมหาวิทยาลัยมหิดล ข้าพเจ้าจะมีสิทธิได้รับเพียงเงินสงเคราะห์สำหรับนักศึกษามหาวิทยาลัยมหิดลและสิทธิประโยชน์จากการประกันอุบัติเหตุที่ข้าพเจ้าหรือคณะเภสัชศาสตร์ได้ทำประกันไว้เท่านั้น

- 3 -

ข้อ 7 กรณีที่คณะเภสัชศาสตร์ได้ชำระเงินค่าเสียหายแก่บุคคลภายนอกแทนข้าพเจ้า ไม่ว่ากรณีใด ๆ อันเกิดจากการที่ข้าพเจ้าปฏิบัติฝ่าฝืนความในข้อ 6 วรรคแรก ข้าพเจ้ายินยอมรับผิดชดใช้เงินค่าเสียหายคืนแก่คณะเภสัชศาสตร์ พร้อมดอกเบี้ยในอัตราร้อยละ 15 ต่อปีนับจากวันที่คณะเภสัชศาสตร์ได้ชำระเงินให้แก่บุคคลภายนอก นอกจากนี้ข้าพเจ้ายังต้องรับผิดชดใช้ค่าใช้จ่ายตาง ๆ อันเป็นผลสืบเนื่องจากการฝ่าฝืนนั้นด้วย

ข้าพเจ้าได้ทราบและเข้าใจข้อความในสัญญาฉบับนี้ดีแล้ว จึงได้ลงนามในสัญญานี้ไว้เป็นหลักฐาน

ลงนาม................................................................................นักศึกษา

ลงนาม.................................................................................รักษาการแทน

อธิการบดีมหาวิทยาลัยมหิดล