**สัญญาการเป็นนักศึกษาเพื่อศึกษาในหลักสูตรวิชาพยาบาลศาสตรบัณฑิต**

สัญญาทำที่ มหาวิทยาลัยมหิดล

วันที่.......... เดือน............................... พ.ศ. ................

โดยที่มหาวิทยาลัยมหิดลมีความประสงค์ที่จะให้นักศึกษาหลักสูตรวิชาพยาบาลศาสตรบัณฑิต  
รับราชการหรือทำงานสนองความต้องการของประเทศชาติภายหลังสำเร็จการศึกษาแล้ว

โดยที่ข้าพเจ้า...................................................................................................................................

เกิดเมื่อวันที่.................................................. อายุ...........ปี ตั้งบ้านเรือนอยู่เลขที่.......................หมู่ที่.......... ตรอก/ซอย...................................... ถนน............................................. ตำบล/แขวง...........................................

อำเภอ/เขต.............................................. จังหวัด..................................................... รหัสไปรษณีย์...................โทรศัพท์....................................................... เลขบัตรประจำตัวประชาชน............................................................

ชื่อบิดา........................................................................... ชื่อมารดา......................................................................  
เป็นผู้หนึ่งซึ่งประสงค์จะเข้าในหลักสูตรวิชาพยาบาลศาสตรบัณฑิต ภาควิชาพยาบาลศาสตร์ คณะแพทยศาสตร์โรงพยาบาลรามาธิบดี เพื่อสนองความต้องการของประเทศชาติ ตามเจตจำนงของมหาวิทยาลัยมหิดลดังกล่าวข้างต้น

ข้าพเจ้าจึงขอให้สัญญาไว้แก่มหาวิทยาลัยมหิดล ซึ่งต่อไปในสัญญานี้เรียกว่า “มหาวิทยาลัย” ดังมีข้อความต่อไปนี้

ข้อ 1 ข้าพเจ้าตกลงเข้าศึกษาในหลักสูตรวิชาพยาบาลศาสตรบัณฑิตที่มหาวิทยาลัย ตั้งแต่วันที่ทำสัญญาเป็นต้นไป จนกว่าจะสำเร็จการศึกษาตามหลักสูตร

ในระหว่างที่ข้าพเจ้าเข้าศึกษาตามสัญญานี้ ข้าพเจ้ายินยอมประพฤติและปฏิบัติตามระเบียบ ข้อบังคับ และคำสั่ง ของมหาวิทยาลัยที่กำหนดหรือสั่งไว้ทุกประการ ทั้งที่ได้ออกใช้บังคับอยู่ในวันที่ข้าพเจ้า  
ลงลายมือชื่อในสัญญานี้และที่จะได้ออกใช้บังคับในภายหน้าโดยเคร่งครัด และข้าพเจ้ายอมรับว่าระเบียบ ข้อบังคับ และคำสั่งต่าง ๆ ดังกล่าวเป็นส่วนหนึ่งของสัญญานี้ด้วย

ข้อ 2 ในระหว่างที่ข้าพเจ้าเข้าศึกษาตามสัญญานี้ ข้าพเจ้าจะตั้งใจและเพียรพยายามอย่างดีที่สุด  
ในการศึกษาเล่าเรียน โดยจะไม่หลีกเลี่ยง ละเลย ทอดทิ้ง ยุติ หรือเลิกการศึกษาก่อนสำเร็จการศึกษาตามหลักสูตรดังที่ระบุไว้ในข้อ 1 ถ้าข้าพเจ้าลาออกก่อนศึกษาสำเร็จ หรือประพฤตตนไม่เหมาะสม หรือฝ่าฝืนระเบียบข้อบังคับของมหาวิทยาลัย และมหาวิทยาลัยได้พิจารณาแล้วเห็นสมควรให้พ้นสภาพจากการเป็นนักศึกษา ข้าพเจ้ายินยอมชดใช้เงินให้แก่มหาวิทยาลัย โดยคิดเป็นเงินเดือนละ **2,000 บาท (สองพันบาทถ้วน)** นับตั้งแต่วันที่สัญญานี้มีผลใช้บังคับ

ข้อ 3 ในระหว่างที่ข้าพเจ้าเข้าศึกษาตามสัญญานี้ หากข้าพเจ้าเกิดเจ็บป่วยหรือพิการ และทางมหาวิทยาลัยเห็นว่า ข้าพเจ้าไม่อาจหรือไม่สามารถศึกษาตามสัญญานี้ต่อไปได้ ข้าพเจ้าจะไม่ต้องรับผิดชอบตามที่ระบุไว้ในข้อ 2

ข้อ 4 ภายหลังที่ข้าพเจ้าสำเร็จการศึกษาตามหลักสูตรแล้ว ข้าพเจ้ายินยอมปฏิบัติให้เป็นไปตามคำสั่งของมหาวิทยาลัยในการจัดสรรให้ข้าพเจ้าเข้ารับราชการหรือทำงานในคณะแพทยศาสตร์โรงพยาบาลรามาธิบดี มหาวิทยาลัยมหิดล ก่อนหน่วยงานอื่น หรือในส่วนราชการ หรือองค์การอื่นของรัฐบาล ซึ่งต่อไปในสัญญานี้เรียกว่า “หน่วยงาน” โดยข้าพเจ้าจะรับราชการหรือทำงานในหน่วยงานนั้นเป็นเวลาติดต่อกันไม่น้อยกว่า**สองปี**นับแต่วันเริ่มเข้ารับราชการหรือทำงานในหน่วยงานนั้น

- 2 -

แต่ถ้าภายหลังจากสำเร็จการศึกษาตามหลักสูตรแล้ว มหาวิทยาลัยได้ให้ข้าพเจ้าเข้ารับการศึกษาอบรมเพิ่มเติมตามความต้องการของหน่วยงานต่อไปอีก แล้วเมื่อข้าพเจ้าได้ศึกษาอบรมเพิ่มเติม  
เสร็จแล้วหรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ข้าพเจ้ายินยอมเข้ารับราชการหรือทำงานตามที่มหาวิทยาลัยสั่งให้เข้ารับราชการหรือทำงานในหน่วยงานนั้น โดยจะรับราชการหรือทำงานติดต่อกันไปไม่น้อยกว่าสองปีนับแต่วันเริ่มเข้ารับราชการหรือทำงานในหน่วยงานนั้น แต่ถ้าเป็นการเข้ารับการศึกษาอบรมเพิ่มเติมในระหว่างที่รับราชการหรือทำงานตามคำสั่งของหน่วยงานที่จัดสรรให้ข้าพเจ้าไปทำงาน เมื่อข้าพเจ้าได้ศึกษาอบรมเพิ่มเติมเสร็จแล้วหรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ข้าพเจ้ายินยอมเข้ารับราชการหรือทำงานต่อไปจนครบกำหนดระยะเวลาไม่น้อยกว่าสองปี ทั้งนี้ ไม่นับระยะเวลาระหว่างเข้ารับการศึกษาอบรมเพิ่มเติมรวมคำนวณเข้าด้วย

ถ้าข้าพเจ้าไม่รับราชการหรือทำงาน ตามที่กล่าวในวรรคหนึ่งหรือวรรคสอง แล้วแต่กรณีข้าพเจ้ายินยอมรับผิดชดใช้เงินให้แก่มหาวิทยาลัยเป็นจำนวน **96,000 บาท (เก้าหมื่นหกพันบาทถ้วน)**

ถ้าข้าพเจ้ารับราชการหรือทำงาน ไม่ครบกำหนดเวลาตามที่กล่าวไว้ในวรรคหนึ่งหรือวรรคสอง แล้วแต่กรณี ข้าพเจ้ายินยอมรับผิดชดใช้เงินให้แก่มหาวิทยาลัยตามระยะเวลาที่ขาด โดยคิดคำนวณลดลงตามส่วนเฉลี่ยจากจำนวนเงินที่ต้องชดใช้ในวรรคสาม

ถ้าการที่ข้าพเจ้ามิได้เข้ารับราชการหรือทำงานตามความในวรรคสาม หรือออกจากราชการหรือออกจากงานก่อนครบกำหนดเวลาดังกล่าวในวรรคสี่ เป็นเพราะเหตุที่ข้าพเจ้าเจ็บป่วยหรือพิการ และมหาวิทยาลัยได้พิจารณาแล้วเห็นว่าข้าพเจ้าไม่อาจหรือไม่สามารถที่จะรับราชการหรือทำงานได้ ข้าพเจ้าจึงจะไม่ต้องรับผิดตามที่ระบุไว้ในวรรคสามหรือวรรคสี่ แล้วแต่กรณี

ข้อ 5 ข้าพเจ้ายอมรับรู้ว่า เมื่อข้าพเจ้าสำเร็จการศึกษาตามหลักสูตรแล้ว หากมหาวิทยาลัยไม่รับข้าพเจ้าหรือจัดสรรให้ข้าพเจ้าเข้ารับราชการหรือทำงานในหน่วยงาน ไม่ว่าด้วยเหตุประการใดก็ตาม ข้าพเจ้าจะไม่เรียกร้องสิทธิใด ๆ จากมหาวิทยาลัย ข้าพเจ้าถือว่ามหาวิทยาลัยไม่มีข้อผูกพันในการที่จะต้องหาสถานที่ทำงานให้ข้าพเจ้า และให้ถือว่าข้าพเจ้าพ้นจากข้อผูกพันตามสัญญานี้ด้วย

ข้อ 6 เพื่อเป็นหลักประกันในการปฏิบัติตามสัญญานี้ ข้าพเจ้าจะจัดหาบุคคลที่มีคุณสมบัติซึ่งมหาวิทยาลัยเห็นสมควรทำสัญญาค้ำประกันข้าพเจ้า ภายในเวลาที่มหาวิทยาลัยกำหนด และในกรณีที่มหาวิทยาลัยเห็นสมควรให้ข้าพเจ้าเปลี่ยนผู้ค้ำประกัน ข้าพเจ้าจะปฏิบัติตามทุกประการ

ข้อ 7 สัญญานี้ให้มีผลบังคับ เมื่อข้าพเจ้าได้ศึกษาในชั้นปีที่ 3 ของหลักสูตรพยาบาลศาสตรบัณฑิตเป็นต้นไป

ข้อ 8 ข้าพเจ้าสมัครใจที่จะเข้าร่วมศึกษาดูงานหรือฝึกปฏิบัติงานภายนอกคณะแพทยศาสตร์โรงพยาบาลรามาธิบดีซึ่งเป็นส่วนงานหนึ่งของมหาวิทยาลัย ตามกำหนดของรายวิชาต่าง ๆ ซึ่งอยู่ในหลักสูตรพยาบาลศาสตรบัณฑิตทั้งที่มีอยู่ในขณะนี้และที่จะมีขึ้นในภายหน้า

ข้อ 9 ในการศึกษาดูงานหรือปฏิบัติงานตามข้อ 8 ข้าพเจ้าจะประพฤติปฏิบัติตามระเบียบ ข้อบังคับ ประกาศของคณะแพทยศาสตร์โรงพยาบาลรามาธิบดี โดยเคร่งครัด ทั้งจะต้องใช้ความระมัดระวังในการปฏิบัติงานเพื่อให้สำเร็จตามจุดมุ่งหมายที่กำหนดไว้ ข้าพเจ้าจะไม่ก่อให้เกิดความเสียหายไม่ว่ากรณีใด ๆ แก่ตัวข้าพเจ้าและบุคคลอื่นในการศึกษาดูงานหรือฝึกปฏิบัติงานตามความในข้อ 8 หากข้าพเจ้าได้รับความเสียหายไม่ว่าจะเกิดจากการกระทำของข้าพเจ้าหรือจากบุคคลอื่น ไม่ว่าจะเป็นผลโดยตรง หรือต่อเนื่อง หรือที่เกี่ยวข้องกับมหาวิทยาลัยมหิดล ข้าพเจ้าจะมีสิทธิได้รับเพียงเงินสงเคราะห์สำหรับนักศึกษามหาวิทยาลัยมหิดลและสิทธิประโยชน์จากการประกันอุบัติเหตุที่ข้าพเจ้าหรือคณะแพทยศาสตร์โรงพยาบาลรามาธิบดีได้ทำประกันไว้เท่านั้น

- 3 -

ข้อ 10 กรณีที่คณะแพทยศาสตร์โรงพยาบาลรามาธิบดีได้ชำระเงินค่าเสียหายแก่บุคคลภายนอกแทนข้าพเจ้าไม่ว่ากรณีใด ๆ อันเกิดจากการที่ข้าพเจ้าปฏิบัติฝ่าฝืนความในข้อ 9 วรรคแรก ข้าพเจ้ายินยอมรับผิดชดใช้เงินค่าเสียหายคืนแก่คณะแพทยศาสตร์โรงพยาบาลรามาธิบดี พร้อมดอกเบี้ยในอัตราร้อยละ 15 ต่อปี  
นับจากวันที่คณะแพทยศาสตร์โรงพยาบาลรามาธิบดีได้ชำระเงินให้แก่บุคคลภายนอก นอกจากนี้ข้าพเจ้ายังต้องรับผิดชดใช้ค่าใช้จ่ายตาง ๆ อันเป็นผลสืบเนื่องจากการฝ่าฝืนนั้นด้วย

ข้าพเจ้าได้ทราบและเข้าใจข้อความในสัญญาฉบับนี้ดีแล้ว จึงได้ลงนามในสัญญานี้ไว้เป็นหลักฐาน

ลงนาม................................................................................นักศึกษา

ลงนาม.................................................................................รักษาการแทน

อธิการบดีมหาวิทยาลัยมหิดล