**สัญญาการเป็นนักศึกษาเพื่อศึกษาหลักสูตรแพทยศาสตรบัณฑิต**

สัญญาทำที่ มหาวิทยาลัยมหิดล

วันที่.......... เดือน............................... พ.ศ. ................

โดยที่รัฐบาลมีเจตจำนงมุ่งหมายที่จะให้นักศึกษาหลักสูตรแพทยศาสตรบัณฑิตทุกคนทำงาน  
หรือรับราชการ สนองความต้องการของประเทศชาติภายหลังสำเร็จการศึกษาตามหลักสูตรแพทยศาสตรบัณฑิต  
และสอบได้ใบอนุญาตเป็นผู้ประกอบวิชาชีพเวชกรรมแล้ว และในการนี้เป็นหน้าที่ของมหาวิทยาลัยมหิดล  
และคณะกรรมการพิจารณาจัดสรรนักศึกษาแพทย์ผู้ทำสัญญาการเป็นนักศึกษาแพทย์ (คณะกรรมการพิจารณาจัดสรรนักศึกษาแพทย์ฯ) ซึ่งคณะรัฐมนตรีได้แต่งตั้งขึ้นเพื่อจัดสรรนักศึกษาแพทย์เข้าทำงานหรือรับราชการสนองความต้องการของประเทศชาติที่จะดำเนินการให้สำเร็จผลสมความมุ่งหมายดังกล่าว

ข้าพเจ้า............................................................................................................................................

เชื้อชาติ.......................... สัญชาติ....................... ศาสนา....................... เกิดวันที่..................................................

อายุ...........ปี ตั้งบ้านเรือนอยู่เลขที่.......................หมู่ที่.......... ตรอก/ซอย............................................................

ถนน....................................................................ตำบล/แขวง...............................................................................

อำเภอ/เขต.............................................. จังหวัด..................................................... รหัสไปรษณีย์...................โทรศัพท์....................................................... ผู้ถือบัตรประจำตัวประชาชนเลขที่..................................................  
(ดังปรากฏตามสำเนาบัตรประจำตัวประชาชนแนบท้ายสัญญานี้) ซึ่งต่อไปนี้ในสัญญาเรียกว่า “ผู้ให้สัญญา”  
ประสงค์จะเข้าศึกษาหลักสูตรแพทยศาสตรบัณฑิต เพื่อสนองความต้องการของประเทศชาติตามเจตจำนงของรัฐบาลดังกล่าวข้างต้น

ผู้ให้สัญญาจึงขอทำสัญญาให้ไว้แก่มหาวิทยาลัยมหิดล โดย ศาสตราจารย์ นายแพทย์ปิยะมิตร ศรีธรา ตำแหน่งรักษาการแทนอธิการบดีมหาวิทยาลัยมหิดล ซึ่งต่อไปในสัญญานี้เรียกว่า “มหาวิทยาลัย” มีข้อความดังต่อไปนี้

ข้อ 1 ผู้ให้สัญญาตกลงเข้าศึกษาหลักสูตรแพทยศาสตรบัณฑิตที่มหาวิทยาลัยนี้ ตั้งแต่ปีการศึกษา......................... จนกว่าจะสำเร็จการศึกษาตามหลักสูตรแพทยศาสตรบัณฑิต

ในระหว่างที่ผู้ให้สัญญาศึกษาหลักสูตรแพทยศาสตรบัณฑิตตามสัญญานี้ ผู้ให้สัญญายินยอมประพฤติและปฏิบัติตามประกาศ ข้อบังคับ หรือคำสั่งของมหาวิทยาลัยที่ได้กำหนดหรือสั่งการเกี่ยวกับการเป็นนักศึกษาหลักสูตรแพทยศาสตรบัณฑิต ทั้งที่ได้ออกใช้บังคับอยู่แล้วในขณะที่ลงนามในสัญญานี้ และที่จะได้ออกใช้บังคับต่อไปในภายหน้าโดยเคร่งครัด และให้ถือว่าประกาศ ข้อบังคับ หรือคำสั่งต่าง ๆ ดังกล่าวเป็นส่วนหนึ่งของสัญญานี้

ข้อ 2 ในระหว่างที่ผู้ให้สัญญาเข้าศึกษาตามสัญญานี้ ผู้ให้สัญญาจะตั้งใจและเพียรพยายามอย่างดีที่สุดในการศึกษาเล่าเรียน โดยจะไม่หลีกเลี่ยง ละเลย ทอดทิ้ง ยุติ หรือเลิกการศึกษาก่อนที่จะสำเร็จการศึกษา  
ตามหลักสูตรแพทยศาสตรบัณฑิต ดังได้ระบุไว้ในข้อ 1 ของสัญญานี้

- 2 –

ข้อ 3 ภายหลังจากที่สำเร็จการศึกษาตามหลักสูตรแพทยศาสตรบัณฑิต และสอบได้ใบอนุญาต  
เป็นผู้ประกอบวิชาชีพเวชกรรมแล้ว ผู้ให้สัญญาตกลงยินยอมจะปฏิบัติให้เป็นไปตามคำสั่งของคณะกรรมการ  
พิจารณาจัดสรรนักศึกษาแพทย์ฯ ในการจัดสรรให้ผู้ให้สัญญาเข้ารับการศึกษาอบรมเพิ่มเติม ณ แห่งใด ๆ หรือเข้ารับราชการ หรือทำงานในสถานศึกษา ส่วนราชการ หรือหน่วยงานของรัฐแห่งใดทุกประการ และในกรณีที่คณะกรรมการพิจารณาจัดสรรนักศึกษาแพทย์ฯ สั่งให้ผู้ให้สัญญาเข้ารับราชการหรือทำงาน ผู้ให้สัญญาจะรับราชการหรือทำงานนั้นอยู่ต่อไปเป็นระยะเวลา **3 (สาม) ปี**ติดต่อกันไปนับตั้งแต่วันที่ได้กำหนดในคำสั่ง

หากภายหลังจากสำเร็จการศึกษาตามหลักสูตรแพทยศาสตรบัณฑิต และสอบได้ใบอนุญาตเป็นผู้ประกอบวิชาชีพเวชกรรมแล้ว และคณะกรรมการพิจารณาจัดสรรนักศึกษาแพทย์ฯ ได้ให้ผู้ให้สัญญา  
เข้ารับการศึกษาอบรมเพิ่มเติมตามความต้องการของกระทรวง ทบวง กรมใดต่อไปอีก เมื่อผู้ให้สัญญาได้ศึกษาอบรมเพิ่มเติมเสร็จแล้ว หรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ผู้ให้สัญญายินยอม  
เข้ารับราชการหรือทำงานตามที่คณะกรรมการพิจารณาจัดสรรนักศึกษาแพทย์ฯ สั่งให้เข้ารับราชการหรือทำงานนั้น โดยจะรับราชการหรือทำงานนั้นอยู่ต่อไปเป็นระยะเวลา 3 (สาม) ปีติดต่อกันไปนับตั้งแต่วันที่ได้กำหนดในคำสั่ง แต่ถ้าเป็นการเข้ารับการศึกษาอบรมเพิ่มเติมในระหว่างที่รับราชการหรือทำงานตามคำสั่งในวรรคหนึ่ง เมื่อผู้ให้สัญญาได้ศึกษาอบรมเพิ่มเติมเสร็จแล้ว หรือไม่ได้ทำการศึกษาอบรมเพิ่มเติมต่อไปจนสำเร็จด้วยเหตุใดก็ดี ผู้ให้สัญญาจะยินยอมเข้ารับราชการหรือทำงานต่อไปจนครบกำหนดระยะเวลา 3 (สาม) ปี ทั้งนี้ โดยไม่นับระยะเวลาระหว่างเข้ารับการศึกษาอบรมเพิ่มเติมรวมคำนวณเข้าด้วยแต่อย่างใด

ถ้าผู้ให้สัญญาไม่รับราชการหรือทำงานตามที่กล่าวในวรรคหนึ่ง หรือวรรคสอง แล้วแต่กรณี ผู้ให้สัญญายินยอมรับผิดชดใช้เงินเป็นจำนวน **400,000 บาท (สี่แสนบาทถ้วน)**ให้แก่มหาวิทยาลัย

ถ้าผู้ให้สัญญารับราชการหรือทำงานไม่ครบกำหนดเวลาตามที่กล่าวไว้ในวรรคหนึ่ง   
หรือวรรคสอง แล้วแต่กรณี เงินที่จะชดใช้คืนตามวรรคก่อนจะลดลงตามสัดส่วนของระยะเวลาที่ผู้ให้สัญญา  
รับราชการหรือทำงาน

ถ้าการที่ผู้ให้สัญญามิได้เข้ารับราชการหรือทำงานตามความในวรรคสาม หรือออกจากราชการหรืองานก่อนครบกำหนดเวลาดังกล่าวในวรรคสี่ เป็นเหตุเกิดจากผู้ให้สัญญาเจ็บป่วยหรือพิการ   
หรือมีเหตุอันสมควรอื่น และคณะกรรมการพิจารณาจัดสรรนักศึกษาแพทย์ฯ และมหาวิทยาลัยได้พิจารณาแล้วเห็นว่าผู้ให้สัญญาไม่สามารถที่จะรับราชการหรือทำงานได้ ผู้ให้สัญญาจึงจะไม่ต้องรับผิดตามที่ระบุไว้ในวรรคสามหรือวรรคสี่ แล้วแต่กรณี

เงินที่จะต้องชดใช้ตามสัญญานี้ ผู้ให้สัญญาจะต้องชำระให้แก่มหาวิทยาลัยจนครบถ้วนภายในกำหนดระยะเวลา 30 (สามสิบ) วันนับถัดจากวันที่ได้รับแจ้งจากมหาวิทยาลัย หากผู้ให้สัญญาไม่ชำระภายในกำหนดระยะเวลาดังกล่าวหรือชำระไม่ครบถ้วน ผู้ให้สัญญาจะต้องชำระดอกเบี้ยในอัตราร้อยละ 7.5 (เจ็ดจุดห้า) ต่อปีของจำนวนเงินที่ยังมิได้ชำระ นับถัดจากวันครบกำหนดระยะเวลาดังกล่าวจนกว่าจะชำระครบถ้วน

ในกรณีที่ผู้ให้สัญญาสำเร็จการศึกษาตามหลักสูตรแพทยศาสตรบัณฑิต แต่ยังไม่ได้รับใบอนุญาตประกอบวิชาชีพเวชกรรม ผู้ให้สัญญายังคงมีความผูกพันต้องเข้ารับราชการหรือทำงานตามหลักเกณฑ์ ระเบียบ ข้อบังคับ หรือคำสั่งที่คณะกรรมการพิจารณาจัดสรรนักศึกษาแพทย์ฯ กำหนด ทั้งที่มีอยู่แล้วในวันทำสัญญานี้และที่จะออกใช้บังคับต่อไปในภายหน้าโดยเคร่งครัด และให้ถือว่าหลักเกณฑ์ ระเบียบ ข้อบังคับ หรือคำสั่งดังกล่าวเป็นส่วนหนึ่งของสัญญานี้

- 3 -

ข้อ 4 ในวันทำสัญญานี้ ผู้ให้สัญญาได้จัดให้…………………………………………………………………….……  
ทำสัญญาค้ำประกันการปฏิบัติและความรับผิดตามสัญญานี้ของผู้ให้สัญญาด้วย

ในกรณีที่ผู้ค้ำประกันตาย หรือถูกศาลสั่งพิทักษ์ทรัพย์เด็ดขาดหรือพิพากษาให้บุคคลล้มละลาย หรือมหาวิทยาลัยเห็นสมควรให้ผู้สัญญาเปลี่ยนผู้ค้ำประกันในระหว่างอายุประกันตามสัญญานี้ ผู้ให้สัญญาจะต้องจัดให้มีผู้ค้ำประกันใหม่ ภายใน 30 (สามสิบ) วันนับแต่วันที่ผู้ค้ำประกันเดิมตายหรือถูกพิทักษ์ทรัพย์เด็ดขาดหรือศาลพิพากษาให้เป็นบุคคลล้มละลาย หรือวันที่ได้รับแจ้งเป็นลายลักษณ์อักษรให้เปลี่ยนผู้ค้ำประกัน แล้วแต่กรณี โดยผู้ค้ำประกันรายใหม่จะต้องค้ำประกันตามสัญญาค้ำประกันเดิมทุกประการ

สัญญานี้ทำขึ้นเป็นสองฉบับ มีข้อความถูกต้องตรงกัน คู่สัญญาได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและคู่สัญญาต่างยึดถือไว้ฝ่ายละหนึ่งฉบับ

ลงนาม................................................................................ผู้ให้สัญญา

ลงนาม.................................................................................รักษาการแทน

อธิการบดีมหาวิทยาลัยมหิดล